آذربایجان جمهوریتی‌نین آنایاسا محکمه‌سی‌نین صدری فرهاد عبدالله یف چیخیش ائده‌رک، نتیجه‌لری‌نین تصدیق ائدیله‌رک، ایلهام حیدر اوغلو علی یفی آذربایجان جمهوریتی نین پرئزیدئنتی اولدوغونو اعلان ائدیب.
آذربایجان جمهوریتی‌نین آنایاسا محکمه‌سی‌نین صدری فرهاد عبدالله یف چیخیش ائده‌رک دئییب کی، آذربایجان جمهوریتی‌نین آنایاسا محکمه‌سی 2018-جی ایل 17 آوریل تاریخ‌لی قراری ایله آذربایجان جمهوریتی‌ پرزیدنتی سئچکی‌لری‌نین یئکون‌لارینا دایر مرکزی سئچکی کمیسیونونون نتیجه‌لرینی تصدیق ائده‌رک، ایلهام حیدر اوغلو علی یفی آذربایجان جمهوریتی‌نین پرزیدنتی اعلان ائدیب.
آذربایجان جمهوریتی‌نین  پرزیدنتی ایلهام علی یف الینی آذربایجان جمهوریتی‌ آنایاساسینین اوزرینه قویا‌راق آند ایچیب: " آذربایجان جمهوریتی‌ پرزیدنتی‌نین صلاحیت‌لرینی حیاتا کئچیررکن آذربایجان جمهوریتی‌نین  آنایاساسینا  عمل ائدجییمه، دؤولتین موستقیل‌لیگینی و اراضی بوتؤو‌لوگونو قورویاجاغیما، خالقا لیاقتله خیدمت ائدجییمه آند ایچیرم"!
آذربایجان جمهوریتی‌نین دؤولت مارشی سسلندیریلیب.
سونرا پرزیدنت مقدس قرانی-شریفه ال باسا‌راق آند ایچیب: "الیمی قرانی-شریفه باسا‌راق آند ایچیرم: آذربایجان خالقی‌نین عصرلر بویو یاراتدیغی میللی معنوی دیرلره و عنعنه‌لره صادق قالاجاغام، اونلاری دایم اوجا توتاجاغام".
پرزیدنت ایلهام علی یف تعظیم ائده‌رک، آذربایجانین دؤولت بایراغینی اؤپوب.
مراسیمده آزربایجانین دؤولت رسمی‌لری، حکومتین عضو‌لری، میللی مجلیسین نماینده لری و پرزیدنتین عائله عضو‌لری ایشتیراک ائدیب‌لر.
